Na temelju članka 48. Statuta Općine Ivanska (Službeni vjesnik br01/13 i 11/13),načelnik Općine Ivanska donosi

**O  D  L  U  K  U**

**O   SUFINANCIRANJU MEĐUMJESNOG JAVNOG PRIJEVOZA ZA REDOVITE UČENIKE SREDNJIH ŠKOLA SA PODRUČJA OPĆINE IVANSKA U RAZDOBLJU**

**RUJAN –PROSINAC 2016. GODINE**

Članak 1.

Ovom Odlukom utvrđuju se kriteriji i način sufinanciranja troškova međumjesnog javnog prijevoza za redovite učenike srednjih škola s područja Općine Ivanska za rujan –prosinac 2016. godine .

Članak 2.

Pod javim prijevozom podrazumijeva se javni linijski prijevoz u cestovnom prometu (autobus).

Pod međumjesnim javnim prijevozom podrazumijeva se prijevoz između dva različita mjesta- mjesta prebivališta, odnosno boravišta do mjesta škole, neovisno o tome ulaze li ta dva mjesta u sastav iste ili druge jedinice lokalne samouprave (općine ili grada).

Članak 3.

Kriteriji za ostvarivanje prava na sufinanciranje troškova međumjesnog javnog prijevoza

* da učenik ima prebivalište na području Općine Ivanska,
* da je redovit učenih srednje škole - upisan u srednju školu za školsku godinu 2016/2017,
* da svakodnevno putuje od mjesta stanovanja do škole sredstvima redovitog putničkog javnog linijskog prijevoza .

Pravo sufinanciranja troškova međumjesnog javnog prijevoza ne ostvaruje učenik smješten u učeničkom domu.

Članak 4.

Općina Ivanska sufinancira troškove međumjesnog javnog prijevoza za redovite učenike srednjih škola s područja Općine Ivanska prema odredbama točke III. Odluke o kriterijima i načinu financiranja troškova javnog prijevoza redovitih učenika srednjih škola u razdoblju travanj –lipanj 2016. godine koje je usvojila Vlada RH prema slijedećim kriterijima:

Ukoliko je cijena karte za autobus veća od :

* 450 kn za relaciju manju ili jednaku od 10 km sufinancira se 10% od 450 kn,
* 650 kn za relaciju veću od 10 km, a manju ili jednaku od 20 km , sufinancira se 10% od 650 kn
* 800 kn za relaciju veću od 20 km, a manju ili jednaku od 30 km , sufinancira se 10% od 800 kn
* 950 kn za relaciju veću od 30 km , a manju ili jednaku od 40 km , sufinancira se 10% od 950 kn
* 1.100 kn za relaciju veću od 40 km, a manju ili jednaku od 50 km sufinancira se 10% od 1.100 kn
* 1.300 kn za relaciju veću od 50 km , sufinancira se 10% od 1300 kn.

Članak 5.

Sa prijevoznikom koji će vršiti predmetni prijevoz učenika sklopit će se ugovor o sufinanciranju, kojim će se urediti međusobna prava prijevoznika i Općine Ivanska.

Članak 6.

Popis učenika koji ostvaruju pravo na sufinanciranje troškova temeljem izdanih potvrda učenicima, Općini Ivanska dostavlja prijevoznik prilikom ispostavljanja fakture za sufinanciranje prijevoza.

Korisnici prava na sufinanciranje prijevoza dužni su o svakoj promjeni koja utječe na ostvarivanje tog prava odmah obavijestiti Općinu Ivanska.

Članak 7.

       Ova Odluka stupa na snagu danom objave u Službenom vjesniku Općine Ivanska.

BJELOVARSKO-BILOGORSKA ŽUPANJA

OPĆINA IVANSKA

NAČELNIK

KLASA:402-07/16-01/28

URBOJ: 2110/02-02-16-1

Ivanska,30.kolovoza 2016.

NAČELNIK:

mr.sc. Josip Bartolčić, dipl.ing. v.r.